### Beslutning

Fremsendes til [adresse] og Beskæftigelsesudvalget til behandling i henhold til beslutning i byrådets møde den 15. september 2021.

### Resumé

Pitstop er et omsorgscenter, som tilbyder hjemløse eller funktionelt hjemløse borgere et ophold efter udskrivelse fra hospitalet for at genvinde kræfter, restituere og få ro til at komme til hægterne i hjemlige og trygge rammer.

Ved budgetforliget for 2021 besluttede forligspartierne at gøre tilbuddet permanent i et samarbejde mellem afdelingerne og Røde Kors. Forligspartierne ønskede at Region Midtjylland inviteres med i indsatsen.

Der er afsat 1 mio. kr. årligt på en reserve og det blev antaget at regionen ville supplere med et tilsvarende beløb. Alternativt måtte beløbet finansieres ligeligt af de to magistratsafdelinger.

Regionen ser ikke, at det er muligt at investere midler til driften af Pitstop. Magistratsafdelingerne indleder yderligere dialog med regionen med henblik på medfinansieringsmuligheder fra år 2022.

### Indstilling

Det indstilles:

At 1) de afsatte midler i budgetforliget udmøntes til magistratsafdelingerne til at drifte Pitstop.

At 2) magistratsafdelingerne fortsætter dialogen med Region Midtjylland vedr. medfinansiering. Alternativt finansieres midlerne ligeligt af de to magistratsafdelinger.

### Sagens forløb

02-09-2021 Borgmesterens Afdeling påtegning

Fremsendes til Magistraten. Borgmesterens Afdeling har ingen bemærkninger til indstillingen.

 06-09-2021 Magistraten

Fremsendes til [adresse] med bemærkning, at Magistraten i mødet den 6. september 2021 anbefaler, at byrådet tiltræder Magistratsafdelingen for Sociale forhold og Beskæftigelses og Magistratsafdelingen for Sundhed og Omsorgs indstilling af 18. august 2021.

 15-09-2021 [adresse]
Fremsendes til [adresse] og Beskæftigelsesudvalget til behandling i henhold til beslutning i byrådets møde den 15. september 2021.
 22-09-2021 Social- og Beskæftigelsesudvalget

Liva Andersen, Sys Jørgensen, Gert Bach, Brian Østergaard og Poul Holst kunne tiltræde indstillingen i overensstemmelse med Magistratens anbefaling.

Rune Petersen tiltræder med bemærkning om, at det er noteret, at det pt. ikke er muligt at samarbejde med regionen.

Ruben Christiansen var forhindret i at deltage i udvalgets behandling af sagen.

 29-09-2021 Aarhus Byråd
Tilbagesendes Magistratsafdelingen for Sociale Forhold og Beskæftigelse og Magistratsafdelingen for Sundhed og Omsorg med bemærkning, at byrådet i sit møde den 29. september 2021 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 22. september 2021.